《送刘叔有还古鼎》
元代·方回

题诗曾到古桃川，回首惊嗟四十年。
画省郎官领宾客，白须道士似神仙。
合城园解江流沸，鄂渚兵豗广徼穿。
此处与公已相识，时筹前事一茫然。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。